FI
C 311/16
Euroopan unionin virallinen lehti
16.8.2022
Oikeudelliset perusteet ja pääasialliset perustelut Kanteensa tueksi kantaja vetoaa neljään kanneperusteeseen.
1) Ensimmäinen kanneperuste, joka perustuu siihen, että 1.4.2022 päivätyllä kirjeellä kantajalle tiedoksi annettu komission päätös on kumottava.
Kantaja esitti komissiolle pyynnön 15.12.2021 päivätyllä kirjeellä.
Vastauksessaan kantajan pyyntökirjeeseen edellä mainitulla kirjeellään komissio katsoi, että kantajan pyyntö on jätettävä tutkimatta.
Kantaja katsoo, että tässä suhteessa komission päätös on perustavanlaatuisella tavalla virheellinen ja se johtaa EU:n ja kansainvälisen ympäristöoikeuden rikkomiseen ja merkitsee perussopimusten rikkomista.
Kantaja katsoo, että komissio on laiminlyönyt perussopimusten ja kansainvälisen oikeuden, mukaan lukien tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan yleissopimuksen (Århusin yleissopimus), mukaiset velvoitteensa.
Kantaja vetoaa lisäksi siihen, että komission riidanalainen päätös rikkoo EU:n johdettua lainsäädäntöä, mukaan lukien Euroopan parlamentin ja neuvoston asetuksen (EY) N:o 1367/2006 (2) 9 ja 10 artiklaa.
Kantaja katsoo, että komission päätös loukkaa Århusin yleissopimukseen ja asetukseen (EY) N:o 1367/2006 (sellaisena kuin se on muutettuna) perustuvaa kantajan oikeutta oikeuden saatavuuteen.
2) Toinen kanneperuste, joka perustuu siihen, että komissio on SEUT 265 artiklassa tarkoitetulla tavalla jättänyt ryhtymättä toimenpiteisiin komission arvioimien, hyväksymien ja julkaisemien NECP:iden suhteen, joihin sisältyy erityisesti riidanalainen Ruotsin NECP.
Jättäessään ryhtymättä toimenpiteisiin komissio laiminlyö perussopimusten ja kansainvälisen oikeuden, mukaan lukien Århusin yleissopimuksen 3, 6 ja 7 artikla, mukaisia velvoitteitaan.
Kantaja vetoaa myös siihen, että komission laiminlyönnillä on rikottu EU:n johdetun oikeuden lainsäädäntöä, muun muassa asetuksen (EY) N:o 1367/2006 (sellaisena kuin se on muutettuna) 9 ja 10 artiklaa.
3) Kolmas kanneperuste, joka perustuu siihen, että se seikka, että komissio on laiminlyönyt varmistaa, että Ruotsin NECP on täysin Århusin yleissopimuksen vaatimusten mukainen, merkitsee sitä, että kyseinen NECP on ja on koko oikeudellisesti merkityksellisen ajanjakson ollut arvioitu, hyväksytty ja julkaistu selvästi EU:n oikeuden ja kansainvälisen oikeuden vastaisesti ja että se on tästä syystä lainvastainen.
4) Neljäs kanneperuste, joka perustuu siihen, että asetus (EU) 2018/1999 ei takaa Århusin yleissopimusten määräysten, mukaan lukien sen 7 artiklan, tehokasta vaikutusta ja että sen on sen vuoksi EU:n ja kansainvälisen ympäristöoikeuden vastainen.
Kantaja katsoo lisäksi tai vaihtoehtoisesti, että asetus (EU) 2018/1999 on perussopimusten vastainen.
Näin ollen kantaja katsoo, että asetus (EU) 2018/1999 olisi todettava lainvastaiseksi.
(1)
(2)
Energiaunionin ja ilmastotoimien hallinnosta, Euroopan parlamentin ja neuvoston asetusten (EY) N:o 663/2009 ja (EY) N:o 715/2009, Euroopan parlamentin ja neuvoston direktiivien 94/22/EY, 98/70/EY, 2009/31/EY, 2009/73/EY, 2010/31/EU, 2012/27/EU ja 2013/30/EU, neuvoston direktiivien 2009/119/EY ja (EU) 2015/652 muuttamisesta sekä Euroopan parlamentin ja neuvoston asetuksen (EU) N:o 525/2013 kumoamisesta 11.12.2018 annettu Euroopan parlamentin ja neuvoston asetus (EU) 2018/1999 (EUVL 2018, L 328, s. 1).
Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL 2006, L 264, s. 13).
Kanne 17.6.2022 – Ryanair v. komissio (Asia T-366/22) (2022/C 311/19) Oikeudenkäyntikieli: englanti Asianosaiset Kantaja: Ryanair DAC (Swords, Irlanti) (edustajat: asianajajat E. Vahida, S. Rating ja I.-G. Metaxas-Maranghidis) Vastaaja: Euroopan komissio